Igija Azalija
Ametista Amēlija Kellija (angļu: Amethyst Amelia Kelly; dzimusi 1990. gada 7. jūnijā Sidnejā), pazīstama ar skatuves vārdu Igija Azalija (Iggy Azalea), ir austrāliešu hiphopa dziedātāja, dziesmu autore un modele. Azalija saņēmusi divas Amerikas Mūzikas balvas, trīs Billboard mūzikas balvas, MTV video mūzikas balvu, People's Choice balvu, četras Teen Choice balvas, kā arī četras Grammy balvas' nominācijas. Azalija ir populāra video vietnēs, viņas YouTube kanāla saturam ir 3,4 miljardi skatījumu, un 15 viņas mūzikas videoklipi saņēmuši vairāk nekā 100 miljonus skatījumu vietnē Vevo.